VAZIRLAR MAHKAMASINING “TIJORAT BANKLARINING KIChIK TADBIRKORLIKNI RIVOJLANTIRIShDA QATNAShIShINI RAG‘BATLANTIRIShGA DOIR QO‘ShIMChA ChORA-TADBIRLAR TO‘G‘RISIDA” 2000-YIL 19 MAYDAGI 195-SON QARORIGA O‘ZGARTIRISh VA QO‘ShIMChALAR KIRITISh HAQIDA

O‘zbekiston Respublikasi Prezidentining “2011 — 2015-yillarda moliya-bank tizimini yanada isloh qilish va barqarorligini oshirish hamda yuqori xalqaro reyting ko‘rsatkichlariga erishishning ustuvor yo‘nalishlari to‘g‘risida” 2011-yil 26-noyabrdagi PQ-1438-son qaroriga muvofiq hamda kichik biznes va xususiy tadbirkorlik subyektlariga kredit berish tartibini takomillashtirish va hajmlarini ko‘paytirish maqsadida Vazirlar Mahkamasi qaror qiladi: 
 1. Vazirlar Mahkamasining “Tijorat banklarining kichik tadbirkorlikni rivojlantirishda qatnashishini rag‘batlantirishga doir qo‘shimcha chora-tadbirlar to‘g‘risida” 2000-yil 19-maydagi 195-son qaroriga (O‘zbekiston Respublikasi QT, 2000-y., 5-son, 25-modda) ilovaga muvofiq o‘zgartirish va qo‘shimchalar kiritilsin. 
 2. Mazkur qarorning bajarilishini nazorat qilish O‘zbekiston Respublikasi Bosh vazirining birinchi o‘rinbosari R.S. Azimov hamda O‘zbekiston Respublikasi Markaziy banki raisi F.M. Mullajonov zimmasiga yuklansin. 
 1. 2-band quyidagi tahrirda bayon qilinsin:
 “2. Belgilab qo‘yilsinki:
 tijorat banklarining Imtiyozli kredit berish maxsus jamg‘armasi mablag‘lari ustuvor ravishda kichik biznes va xususiy tadbirkorlik sohasidagi yuqori texnologiyali va innovatsiya loyihalarini, uzoq va borish qiyin bo‘lgan tumanlarda, shuningdek mehnat resurslari ortiqcha bo‘lgan tumanlar va shaharlarda joylashgan ishlab chiqarish mikrofirmalarini, kichik korxonalarni, dehqon va fermer xo‘jaliklarini moliyalashtirish uchun ajratiladi; 
 tijorat banklari kichik tadbirkorlik subyektlariga kredit berishda kreditning umumiy summasida qarz oluvchining garov ta’minotini rasmiylashtirish bilan bog‘liq xarajatlarni hisobga olish huquqiga ega”. 
 2. 2-ilovada:
 a) 2-band quyidagi tahrirda bayon qilinsin:
 “2. Ushbu Nizom banklar tomonidan kichik biznes va xususiy tadbirkorlik subyektlariga, mikrofirmalarga, kichik korxonalarga, dehqon va fermer xo‘jaliklariga Imtiyozli kredit berish maxsus jamg‘armasi (keyingi o‘rinlarda Jamg‘arma deb ataladi) mablag‘lari hisobidan kredit berish tartibini tartibga soladi”;
 b) 3 va 35-bandlardagi “Imtiyozli kredit berish maxsus jamg‘armasi” so‘zlari “Jamg‘arma” so‘zi bilan almashtirilsin;
 v) 4-banddagi, II va III bo‘limlar nomidagi “Imtiyozli kredit berish maxsus jamg‘armasi” so‘zlari “Jamg‘arma” so‘zi bilan almashtirilsin;
 g) 5-bandga quyidagi mazmundagi ikkinchi — to‘rtinchi xatboshi qo‘shilsin: 
 “Jamg‘arma mablag‘lari ustuvor ravishda kichik biznes va xususiy tadbirkorlik sohasidagi yuqori texnologiyali va innovatsiya loyihalarini, uzoq va borish qiyin bo‘lgan tumanlarda, shuningdek mehnat resurslari ortiqcha bo‘lgan tumanlar va shaharlarda joylashgan ishlab chiqarish mikrofirmalarini, kichik korxonalarni, dehqon va fermer xo‘jaliklarini moliyalashtirish uchun ajratiladi.
 Ko‘rsatib o‘tilgan subyektlarni tijorat banklarining Imtiyozli kredit berish jamg‘armasi mablag‘lari hisobidan moliyalashtirish uchun mehnat resurslari ortiqcha bo‘lgan tumanlar va shaharlar ro‘yxati O‘zbekiston Respublikasi Mehnat va aholini ijtimoiy muhofaza qilish vazirligi tomonidan Markaziy bank bilan birgalikda aniqlanadi. 
 Jamg‘arma hisobidan kreditlar eng kam oylik ish haqining ikki ming baravaridan ortiq bo‘lmagan summada ajratiladi”; 
 d) 6-band quyidagi tahrirda bayon qilinsin: 
 “6. Kichik biznes va xususiy tadbirkorlik korxonalari, mikrofirmalar, kichik korxonalar, dehqon va fermer xo‘jaliklari kredit oluvchi (keyingi o‘rinlarda qarz oluvchi deb ataladi) subyektlar hisoblanadi”; 
 e) 12-bandning birinchi xatboshi quyidagi tahrirda bayon qilinsin: 
 “12. Jamg‘arma mablag‘lari hisobidan qarz oluvchilarga kreditlar mahsulot yetishtirish (tamakichilik va alkogolli mahsulotlar ishlab chiqarishdan tashqari), ishlarni bajarish, xizmatlar (savdo sohasi va umumiy ovqatlanishdan tashqari) ko‘rsatish bilan bog‘liq bo‘lgan, amaldagi qonunchilik bilan taqiqlanmagan va quyidagilarni nazarda tutuvchi tadbirkorlik faoliyatini tashkil etish, rivojlantirish va kengaytirish uchun beriladi:”;
 yo) 29-banddagi “Mikrofirmalarga, kichik korxonalarga, dehqon va fermer xo‘jaliklariga” so‘zlari “qarz oluvchilarga” so‘zlari bilan almashtirilsin. 
 3. 3-ilovada: 
 a) 2-band quyidagi tahrirda bayon qilinsin: 
 “Tijorat banklari Imtiyozli kredit berish maxsus jamg‘armasini (keyingi o‘rinlarda Jamg‘arma deb ataladi) kichik biznes va xususiy tadbirkorlik sohasidagi yuqori texnologiyali va innovatsiya loyihalarini, ishlab chiqarish mikrofirmalarini, kichik korxonalarni, dehqon va fermer xo‘jaliklarini moliyalashtirish uchun imtiyozli kreditlar va mikrokreditlar berish uchun tashkil etadilar”; 
 b) 3-band o‘z kuchini yo‘qotgan deb hisoblansin; 
 v) II bo‘lim nomidagi “Imtiyozli kredit berish jamg‘armasini” so‘zlari “Jamg‘armani” so‘zi bilan almashtirilsin;
 g) III va IV bo‘limlar nomidagi “Imtiyozli kredit berish jamg‘armasiga” so‘zlari “Jamg‘armaga” so‘zi bilan almashtirilsin;
 d) 4-bandning birinchi va uchinchi xatboshidagi, 5-banddagi “Imtiyozli kredit berish jamg‘armasiga” so‘zlari “Jamg‘armaga” so‘zi bilan almashtirilsin.